pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายการจากใจนายกรัฐมนตรี
วันอังคารที่ 1 พฤศจิกายน 2559
รายการจากใจนายกรัฐมนตรี
นายกรัฐมนตรี รัฐบาล อยากให้คนไทยทุกคนได้ช่วยกันสืบสานพระราชปณิธานของพระบาทสมเด็จพระเจ้าอยู่หัวในพระบรมโกศที่ได้ทรงพระราชทานไว้ให้กับคนไทย ประเทศไทยมาเป็นระยะเวลายาวนานถึง 70 ปี และขอให้ช่วยกันทําต่อไป
สวัสดีพี่น้องชาวไทยที่รักและเคารพ
วันนี้สิ่งที่รัฐบาล โดยนายกรัฐมนตรี คณะรัฐมนตรีทุกคนเป็นห่วงกังวลอยู่ ก็คือเรื่องของความเศร้าโศกเสียใจ อาลัยของคนไทยทั้งประเทศ ทุกคนก็อยู่ในสภาวะเดียวกันทั้งหมด อยากจะให้กําลังใจกับทุกคน ทุกภาคส่วน ได้ช่วยกันอดทน อดกลั้น ทําหน้าที่ของตนให้ดีที่สุดต่อไป
สําหรับพระบาทสมเด็จพระเจ้าอยู่หัวในพระบรมโกศ นั้น จะยังคงเฝ้าทอดพระเนตรคนไทยทั้งประเทศอยู่ตลอดไปขอให้ทุกคนช่วยกันทําความดีถวายอย่างไม่หยุดยั้ง
ในส่วนของเรื่องที่ยังต้องช่วยกันอยู่ก็คือว่าคนดีช่วยกันทําให้คนไม่ดีนั้น เป็นคนดีให้ได้ กลับมาเป็นพลังอันสําคัญในการที่จะพัฒนาชาติและบ้านเมืองภายใต้กรอบของกฎหมายและกระบวนการยุติธรรม
ด้านเศรษฐกิจไม่ว่าจะเป็นตลาดหุ้น การค้า การลงทุน ภาคธุรกิจต่าง ๆ อย่าหยุดชะงักนะครับ อย่าพยายามทําให้ประเทศของเรานั้นขาดความน่าเชื่อถือในกรณีเช่นการซุกหุ้น ช้อนหุ้น ขอให้ทุกคนได้ช่วยกันรักษาสถานะความมั่นคงด้านการเงิน การคลังของประเทศไว้ก่อน อย่าพลีพลาม จนตกเป็นเหยื่อให้คนแสวงหาประโยชน์บนความวิกฤตในเวลานี้
ความมั่นคงปลอดภัย ความมีเสถียรภาพทั้งทางการเมืองและการรักษาความมั่นคงปลอดภัยในชีวิตและทรัพย์สินนั้น เป็นสิ่งสําคัญที่สุดในเวลานี้ ทุกคนต้องช่วยกันเฝ้าระวัง ให้ทุกพื้นที่ทั่วประเทศนั้น มีความปลอดภัย มีการประสานงานกัน จัดชุดเฝ้าระวัง เวรยาม รปภ. ต่าง ๆ เพิ่มมาตรการความเข้มงวด หากมีเหตุต้องสงสัยก็ขอให้แจ้งเหตุได้กับเจ้าหน้าที่ ทั้งพลเรือน ตํารวจ ทหาร ที่ผมได้สั่งการให้เข้าประจําตามจุดต่าง ๆ ทั่วไปทั้งราชอาณาจักรแล้ว
อีกประการก็ขอเป็นกําลังใจให้กับเจ้าหน้าที่ทุกคนไม่ว่าจะเป็นข้าราชการพลเรือน ตํารวจ ทหาร ใด ๆ ก็แล้วแต่ ในการที่จะต้องปฏิบัติหน้าที่ของตนให้ดีที่สุดด้วยความเสียสละ อดทน เพื่อที่จะให้พี่น้องประชาชนคนไทยทั้งประเทศนั้น ได้ผ่านช่วงเวลาแห่งความเศร้าโศก อาลัยสูญเสียนี้ไปให้ได้
ทั้งนี้ นายกรัฐมนตรี รัฐบาล ก็อยากให้พวกเราที่เป็นคนไทยทุกคนจะได้ช่วยกันสืบสานพระราชปณิธานของพระบาทสมเด็จพระเจ้าอยู่หัวในพระบรมโกศที่ได้ทรงพระราชทานไว้ให้กับคนไทย ประเทศไทยมาเป็นระยะเวลายาวนานถึง 70 ปี และขอให้ช่วยกันทําต่อไป นะครับ สวัสดีครับ
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลมั่นใจพร้อมรับแรงงานไทยจากเกาหลีใต้กลับบ้าน
วันเสาร์ที่ 14 มีนาคม 2563
รัฐบาลมั่นใจพร้อมรับแรงงานไทยจากเกาหลีใต้กลับบ้าน
รัฐบาลมั่นใจพร้อมรับแรงงานไทยจากเกาหลีใต้กลับบ้าน
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้สั่งการเตรียมความพร้อมในการเดินทางกลับบ้านของแรงงานไทยเพื่อความปลอดภัยของแรงงานไทยจากเกาหลีใต้ที่เดินทางกลับประเทศ และเพื่อคัดกรองผู้ป่วยให้ได้รับการรักษา
ต่อกรณีดังกล่าว นายดอน ปรมัตถ์วินัย รัฐมนตรีว่าการกระทรวงการต่างประเทศได้หารือทางโทรศัพท์กับนางคัง คยอง-ฮวา รัฐมนตรีต่างประเทศเกาหลีใต้ โดยได้ตกลงที่จะร่วมมือกันใน 3 มาตรการ คือ 1. ขอให้แรงงานไทยอยู่ในเกาหลีใต้ 14 วันก่อนที่จะเดินทางกลับไทยเพื่อเฝ้าดูอาการ 2. เพิ่มความเข้มข้นในการตรวจคัดกรองที่สนามบินสําหรับผู้โดยสารที่จะขึ้นเครื่องของทุกสายการบินที่จะเดินทางมาไทย (exit screening) และ 3. ขอให้เกาหลีใต้ส่งข้อมูลแรงงานไทยที่ลงทะเบียนเดินทางกลับไว้กับสํานักงานตรวจคนเข้าเมืองเกาหลีใต้ เพื่อที่จะได้เตรียมการและส่งแรงงานไทยกลับภูมิลําเนาได้อย่างเรียบร้อย โดยรัฐบาลเกาหลีใต้ให้คํามั่นว่าจะดูแลคนไทยในเกาหลีใต้เป็นอย่างดี หากเจ็บป่วยก็จะเข้ากระบวนการรักษาให้หายดี
ทั้งนี้ นายกรัฐมนตรีมั่นใจต่อมาตรการที่เตรียมการไว้เพื่อรองรับการเดินทางกลับบ้านของแรงงานไทยจากเกาหลีใต้ เข้าใจสังคมที่มีความห่วงกังวล รัฐบาลมีการประเมินสถานการณ์ทุกวัน โดยหน่วยงานที่เกี่ยวข้อง จึงขอให้ประชาชน เข้าใจ และให้ความร่วมมือกับการดําเนินการตามมาตรการเพื่อความปลอดภัยในสังคม
รัฐบาลไทย-ข่าวทำเนียบรัฐบาล-ธนาคารกรุงไทยมอบเงินให้ครอบครัวจ่าเอกสมาน
วันจันทร์ที่ 9 กรกฎาคม 2561
ธนาคารกรุงไทยมอบเงินให้ครอบครัวจ่าเอกสมาน
ธนาคารกรุงไทยมอบเงินจํานวน 1 แสนบาท เพื่อเป็นกําลังใจให้กับครอบครัวของ จ่าเอกสมาน กุนัน นักทําลายใต้น้ําจู่โจมนอกราชการ ที่เสียชีวิตจากภารกิจลําเลียงขวดอากาศภายในถ้ําหลวง อําเภอแม่สาย จังหวัดเชียงราย
นายผยง ศรีวณิช กรรมการผู้จัดการใหญ่ ธนาคารกรุงไทย จะมอบเงินจํานวน 1 แสนบาท เพื่อเป็นกําลังใจให้กับครอบครัวของ จ่าเอกสมาน กุนัน นักทําลายใต้น้ําจู่โจมนอกราชการ ที่เสียชีวิตจากภารกิจลําเลียงขวดอากาศภายในถ้ําหลวง อําเภอแม่สาย จังหวัดเชียงราย ซึ่งจ่าเอกสมาน ปฏิบัติงานด้วยจิตใจที่มุ่งมั่น และเป็นแบบอย่างที่ดีเยี่ยมในการทํางานที่เสียสละเพื่อส่วนรวม
นอกจากนี้ จ่าเอกสมาน ได้ใช้บริการบัตรเอทีเอ็มธนาคารกรุงไทย ซึ่งมีประกันให้ความคุ้มครองกรณีเสียชีวิตจากอุบัติเหตุ ทุนประกันภัย 5 หมื่นบาท ซึ่งจะนําเงินไปมอบให้กับครอบครัวในโอกาสเดียวกันด้วย
ทั้งนี้ ก่อนหน้านี้ นายผยง ศรีวณิช ได้ให้ผู้จัดการสํานักงานเขต ผู้จัดการสาขาและพนักงานในเขตเชียงราย ร่วมกันบริจาคสิ่งของและนําอาหารไปมอบให้แก่เจ้าหน้าที่ที่ปฏิบัติภารกิจค้นหาและช่วยเหลือน้องๆ และโค้ชทีมฟุตบอลหมูป่า อะคาเดมี ซึ่งได้ทุ่มเทการปฏิบัติงานค้นหา เพื่อแสดงให้เห็นว่าคนไทยเราไม่เคยทิ้งกัน
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานพิธีถวายผ้าพระกฐินพระราชทาน ประจำปี 2560
วันพุธที่ 18 ตุลาคม 2560
รมว.กระทรวงดิจิทัลฯ เป็นประธานพิธีถวายผ้าพระกฐินพระราชทาน ประจําปี 2560
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีถวายผ้าพระกฐินพระราชทานของกระทรวงดิจิทัลฯ ประจําปี พ.ศ. 2560 เนื่องด้วย สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้กระทรวงดิจิทัลฯ นําไปถวายแด่พระ ภิกษุสงฆ์จําพรรษา ณ วัดราชสิงขร พระอารามหลวง แขวงวัดพระยาไกร เขตบางคอแหลม กรุงเทพฯ โดยมีผู้บริหารกระทรวงดิจิทัลฯ ข้าราชการ พนักงานราชการ และผู้บริหารหน่วยงานในสังกัดกระทรวงดิจิทัลฯ เข้าร่วมในพิธีฯ อย่างพร้อมเพรียงกัน ทั้งนี้ มียอดเงินบริจาครวมทั้งสิ้น 1,000,302 บาท เมื่อวันที่ 16 ตุลาคม 2560
*************************
รัฐบาลไทย-ข่าวทำเนียบรัฐบาล-สนข.ชี้แจงประเด็นปัญหาโครงการบัตรแมงมุม
วันจันทร์ที่ 2 กรกฎาคม 2561
สนข.ชี้แจงประเด็นปัญหาโครงการบัตรแมงมุม
สํานักงานนโยบายและแผนการขนส่งและจราจร (สนข.) กระทรวงคมนาคม ชี้แจงประเด็นปัญหาโครงการบัตรแมงมุม
เมื่อวันเสาร์ที่ 23 มิถุนายน 2561 นายชัยวัฒน์ ทองคําคูณ ผู้อํานวยการสํานักงานนโยบายและแผนการขนส่งและจราจร (สนข.) กระทรวงคมนาคม ชี้แจงประเด็นปัญหาโครงการบัตรแมงมุม ตามที่ ไทย PBS นําเสนอข่าวหลังจาก สนข. เริ่มนําระบบตั๋วร่วมที่เรียกว่า “บัตรแมงมุม” มาใช้งาน โดยเริ่มแจกบัตร 200,000 ใบครั้งแรก และแม้จะมีการตั้งเป้าหมายไว้ว่าระบบตั๋วร่วมของ ขสมก.จะเริ่มดําเนินการได้ตั้งแต่วันที่ 1 ตุลาคม 2561 แต่มีข้อมูลว่า ขณะนี้ ขสมก.ยังไม่มีความพร้อมอาจทําให้ไม่สามารถใช้งานได้ทันวันที่ 1 ตุลาคมนี้ เนื่องจากติดปัญหาดังนี้
1. โครงการเครื่องอ่านบัตรค่าโดยสารรถประจําทางสาธารณะ หรือ E-ticket และเครื่องหยอดเหรียญเก็บค่าโดยสาร หรือ Cashbox ที่ติดตั้งบนรถ 2,600 คัน วงเงิน 1,665 ล้านบาท บริษัท ชทวี จํากัด (มหาชน) ยังไม่สามารถส่งมอบได้ตามแผน เพราะต้องรอหนังสือตอบกลับจากกรมบัญชีกลาง เพื่อดําเนินการยกเลิกสัญญาบางส่วน หลังจากที่ Cashbox ใช้การไม่ได้
2. มีปัญหาด้านเทคนิค โดยเฉพาะเรื่องของระบบซอฟต์แวร์ E-ticket ที่ไม่สามารถเชื่อมต่อกับระบบตั๋วร่วมของรัฐบาลได้ ขณะนี้ยังไม่มีการเจรจาว่าใครจะเป็นผู้รับผิดชอบค่าใช้จ่ายและบริษัทเอกชนจะยอมลงทุนเพิ่มหรือไม่ เนื่องจากข้อผิดพลาดดังกล่าวเป็นเรื่องระดับนโยบาย
สาระสําคัญ
ตามที่มีข่าวว่า ขสมก. ยังไม่มีความพร้อมในการจัดทําระบบ E-ticket รองรับการใช้งานบัตรแมงมุมให้สามารถใช้งานได้ทันในเดือนตุลาคม 2561 ตามเป้าหมายที่กระทรวงคมนาคมกําหนดไว้นั้น ขสมก. ได้ทําสัญญากับบริษัท ช ทวี จํากัด (มหาชน) เพื่อดําเนินโครงการเช่าระบบบัตรโดยสารอิเล็กทรอนิกส์ (E-ticket) บนรถโดยสาร จํานวน 2,600 คัน ซึ่งตามสัญญาบริษัทฯ จะต้องติดตั้งระบบให้เป็นไปตามมาตรฐานกลางระบบตั๋วร่วมหรือระบบบัตรแมงมุมของกระทรวงคมนาคม ซึ่ง ขสมก. ได้เตรียมดําเนินการ ดังนี้
1. ขสมก. จะเชิญบริษัท ช ทวี จํากัด (มหาชน) มาเจรจาเพื่อให้บริษัทฯ ดําเนินการปรับปรุงระบบให้สามารถรองรับบัตรแมงมุม ตามมาตรฐานของ รฟม.ให้แล้วเสร็จและสามารถใช้งานได้ภายในเดือนตุลาคม 2561 ส่วนการติดตั้งระบบ Cashbox จะทําการยกเลิกและแก้ไขสัญญาฯ รวมทั้งปรับลดวงเงินค่าเช่ากับบริษัทฯ ให้คงเหลือค่าเช่าเฉพาะระบบ E-ticket ตามมาตรฐานระบบบัตรแมงมุมของรฟม.เท่านั้น
2. ปัญหาทางด้านเทคนิค ในเบื้องต้น ขสมก. ได้มอบหมายให้บริษัทฯ ประสานกับ รฟม. เพื่อพิจารณารายละเอียดทางด้านเทคนิค ในการเร่งรัดปรับปรุงระบบ E-ticket ให้เป็นไปตามมาตรฐานระบบของ รฟม. อย่างไรก็ตาม หากบริษัทฯ ไม่สามารถดําเนินการให้แล้วเสร็จได้ทันการใช้งานในเดือนตุลาคม 2561 ขสมก. จะพิจารณาร่วมกับ รฟม. เพื่อเตรียมการนําระบบ E-ticket ที่ใช้เครื่องอ่านบัตรแบบมือถือ (Handheld) มาใช้บนรถโดยสารไปก่อน จนกว่าบริษัทฯ จะสามารถดําเนินการปรับปรุงระบบแล้วเสร็จ เพื่อไม่ให้ส่งผลกระทบต่อผู้ที่จะใช้บัตรแมงมุมขึ้นรถโดยสาร
-------------------------
รัฐบาลไทย-ข่าวทำเนียบรัฐบาล-รอง นรม. พล.อ. ประวิตร ฯ สั่งขับเคลื่อนโครงการกีฬา พัฒนาสู่ระดับอาชีพ สร้างมูลค่าเศรษฐกิจให้กับประเทศ
วันพุธที่ 21 สิงหาคม 2562
รอง นรม. พล.อ. ประวิตร ฯ สั่งขับเคลื่อนโครงการกีฬา พัฒนาสู่ระดับอาชีพ สร้างมูลค่าเศรษฐกิจให้กับประเทศ
รองนายกรัฐมนตรีได้กําชับ ให้ดําเนินโครงการด้วยความรัดกุม  โปร่งใส ตรวจสอบได้
วันที่ 21 สิงหาคม 2562 เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 7/2562 ร่วมกับหน่วยงานที่เกี่ยวข้อง สรุปผลการประชุม ดังนี้
ที่ประชุมรับทราบความคืบหน้าโครงการก่อสร้างสนามกีฬาจังหวัด ตามบันทึกข้อตกลงความร่วมมือ (MOU) ระหว่างการกีฬาแห่งประเทศไทยกับกรมทางหลวง และความคืบหน้าตามแผนพัฒนาศูนย์วิทยาศาสตร์การกีฬา กกท. โดยรองนายกรัฐมนตรีได้กําชับ ให้ดําเนินโครงการด้วยความรัดกุม โปร่งใส ตรวจสอบได้ สอดคล้องกับวัตถุประสงค์การดําเนินการ เตรียมบุคลาการที่มีความรู้ความสามารถในการทํางานรวมภายใต้กรอบเวลาที่กําหนด
พร้อมกันนี้ ที่ประชุมยังมีการทบทวนยุทธศาสตร์การกีฬาแห่งประเทศไทย พ.ศ. 2560-2564 (ฉบับปรับปรุง พ.ศ. 2563-2565) โดยพิจารณาทบทวนยุทธศาสตร์ แผนงาน โครงการที่ต้องนําไปปฏิบัติได้จริง สอดคล้องกับยุทธศาสตร์ชาติ รวมไปถึงการร่างตัวชี้วัดการดําเนินงานตามยุทธศาสตร์ และการดําเนินงานที่สําคัญของการกีฬาแห่งประเทศไทย ประจําบัญชี 2563 ซึ่งทุกฝ่ายต้องช่วยกันดําเนินการเพื่อให้มีผลประเมินเพิ่มขึ้นในปีต่อๆไป โดยกําชับให้รัฐมนตรีว่าการกระทรวงท่องเที่ยวและกีฬา ต้องกํากับดูแล โครงการ แผนงาน ให้บรรลุผลสําเร็จด้วยดีเพื่อให้สอดคล้องกับวิสัยทัศน์ “พัฒนากีฬาเพื่อความเป็นเลิศสู่ระดับนานาชาติ ต่อยอดสู่ระดับอาชีพและสร้างมูลค่าเศรษฐกิจให้กับประเทศ”
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
วันอังคารที่ 27 มีนาคม 2561
กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก โดยได้ร่วมมือกับกรมสรรพสามิตรับชําระภาษีผ่านระบบอิเล็กทรอนิกส์ ซึ่งทําให้ประชาชนที่เดินทางมาชําระเงินที่กรมสรรพสามิต ได้รับบริการที่สะดวก และรวดเร็วมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่วันที่ 27 มีนาคม 2561 เป็นต้นไป ประชาชนที่ต้องชําระค่าบริการต่างๆ ให้แก่หน่วยงานราชการทั่วประเทศ จะต้องใช้ e-Money หรือเงินอิเล็กทรอนิกส์ มาจ่ายแทนเงินสดหรือเช็ค ซึ่งกรมบัญชีกลางได้เร่งให้ส่วนราชการติดตั้ง ระบบ internet banking เครื่อง EDC และ QR Code แล้ว และจะติดตั้งให้ครบถ้วนภายในเดือนพฤษภาคม 2561 เพื่อให้ประชาชนได้รับความสะดวกในการใช้บริการมากยิ่งขึ้น
สําหรับการชําระเงินผ่านทางอิเล็กทรอนิกส์นั้น ประชาชนสามารถเลือกใช้ได้หลายรูปแบบ ประกอบด้วย การชําระเงินด้วย Bill Payment บัตรเดบิต/บัตรเครดิต และการชําระเงินผ่าน QR Code รวมถึงการใช้บัตรชําระเงินแบบ e-Money ขึ้นอยู่กับความสะดวกของแต่ละท่าน ทั้งนี้ การคิดค่าธรรมเนียมขึ้นอยู่กับเงื่อนไขของธนาคาร
ในวันนี้ถือเป็นวันแรกที่เปิดให้บริการรับชําระภาษีของกรมผ่านทางอิเล็กทรอนิกส์ เพื่อให้ประชาชนได้รับความสะดวก และปลอดภัยกับการไม่ต้องพกเงินสดเป็นจํานวนมากมาจ่ายที่หน่วยงาน รวมทั้งยังช่วยสนับสนุนนโยบายของรัฐบาลที่ต้องการให้สังคมไร้เงินสดเกิดขึ้น
อธิบดีกรมบัญชีกลาง กล่าวในตอนท้ายว่า เพื่อให้การเดินหน้าไปสู่สังคมไร้เงินสดเกิดขึ้นอย่างยั่งยืน จึงขอความร่วมมือจากประชาชน เมื่อมาทําธุรกรรมทางการเงินกับหน่วยงานราชการ ขอให้นําบัตรหรือเครื่องมือใช้ชําระเงินทางอิเล็กทรอนิกส์มาด้วย ทั้งนี้ กรมบัญชีกลางดําเนินโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ (e-Payment ภาครัฐ) มาใช้กับงานบริการของภาครัฐ ซึ่งถือเป็นจุดเริ่มต้นในการพัฒนาการบริการให้มีประสิทธิภาพเกิดประโยชน์สูงสุดกับประชาชน พร้อมนําประเทศไทยไปสู่สังคมไร้เงินสดได้ในอนาคต
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  14 กุมภาพันธ์ 2560
วันอังคารที่ 14 กุมภาพันธ์ 2560
สรุปข่าวการประชุมคณะรัฐมนตรี  14 กุมภาพันธ์ 2560
วันนี้ (14 กุมภาพันธ์ 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล  พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กรุงเทพมหานครชี้แจงการจ่ายเงินเบี้ยยังชีพผู้สูงอายุผิดพลาด
วันจันทร์ที่ 26 สิงหาคม 2562
กรุงเทพมหานครชี้แจงการจ่ายเงินเบี้ยยังชีพผู้สูงอายุผิดพลาด
กรุงเทพมหานครชี้แจงการจ่ายเงินเบี้ยยังชีพผู้สูงอายุผิดพลาด
ศุกร์ที่ 23 สิงหาคม พ.ศ. 2562 นายพงศธร ศิริธรรม ผู้อํานวยการเขตบางกอกน้อย กรุงเทพมหานคร ชี้แจงว่า สํานักงานเขตบางกอกน้อย ได้จ่ายเบี้ยยังชีพผู้สูงอายุ ตั้งแต่ปีงบประมาณ 2552 โดยจ่ายเดือนละ 500 บาท เท่ากันทุกคนต่อมาในปีงบประมาณ 2555 รัฐบาลมีนโยบายการจ่ายเบี้ยยังชีพผู้สูงอายุรายเดือนเป็นแบบขั้นบันได โดยผู้ที่มีอายุ 60 - 69 ปี ได้รับ 600 บาท/เดือน ผู้ที่มีอายุ 70 - 79 ปี ได้รับ 700 บาท/เดือน ผู้ที่มีอายุ 80 - 89 ปี ได้รับ 800 บาท/เดือน และผู้ที่มีอายุ 90 ปีขึ้นไป ได้รับ 1,000 บาท/เดือน ซึ่งการปรับเปลี่ยนอัตราการจ่ายเงินเบี้ยยังชีพผู้สูงอายุแบบขั้นบันไดดังกล่าว สํานักงานเขตบางกอกน้อยได้ปรับฐานข้อมูลช่วงอายุให้เป็นไปตามอายุจริงของผู้สูงอายุ ซึ่งอาจมีข้อจํากัดในการตรวจสอบอายุและจํานวนเงินที่จะได้รับ จึงทําให้เกิดข้อผิดพลาดขึ้นได้ โดยเฉพาะในช่วงของการเปลี่ยนแปลงในระหว่างปีงบประมาณ 2554 - 2555 รวมถึงการนับอายุของผู้สูงอายุที่ไม่ระบุวัน เดือน ปีเกิด จากการตรวจสอบฐานข้อมูลของผู้สูงอายุที่ได้รับเงินเบี้ยยังชีพในเขตบางกอกน้อย
ตั้งแต่ปีงบประมาณ 2554 เป็นต้นมา เจ้าหน้าที่ได้ดําเนินการตรวจสอบข้อมูลเป็นประจําทุกเดือน ซึ่งจะมีการบันทึกข้อมูลด้วยโปรแกรม Microsoft Excel ผ่านระบบคอมพิวเตอร์ และในบางครั้งระบบการบันทึกข้อมูลไม่เสถียร จึงอาจเกิดข้อผิดพลาดได้ ประกอบกับการตรวจสอบข้อมูลของผู้สูงอายุแต่ละรายต้องใช้ระยะเวลาในการดําเนินการหากตรวจสอบพบข้อบกพร่องเจ้าหน้าที่จะดําเนินการแก้ไขทันทีตามแนวทางที่หน่วยงานที่เกี่ยวข้องกําหนด ซึ่งตั้งแต่เดือนกรกฎาคม 2561 เป็นต้นมากรมบัญชีกลาง กระทรวงการคลังได้ดําเนินการเบิกจ่ายเบี้ยยังชีพผู้สูงอายุแทนกรุงเทพมหานคร ผ่านระบบบูรณาการฐานข้อมูลสวัสดิการสังคม ( e-social welfare) โดยโอนเงินให้ผู้มีสิทธิรับเบี้ยยังชีพผู้สูงอายุผ่านระบบบัญชีธนาคารพร้อมทั้งมีการติดตามตรวจสอบความถูกต้องของข้อมูลจากหน่วยงานที่เกี่ยวข้องหากมีผู้สูงอายุได้รับเงินซ้ําซ้อนหรือเสียชีวิต กรมบัญชีกลางก็จะระงับสิทธิทันที ประกอบกับหากสํานักงานเขตตรวจพบว่าผู้สูงอายุรายใดได้รับเงินซ้ําซ้อนจะมีหนังสือถึงผู้สูงอายุหรือญาติ เพื่อให้นําเงินที่ซ้ําซ้อนส่งคืนสํานักงานเขต
ส่วนกรณีการเรียกเงินคืนดังกล่าว หากผู้สูงอายุติดขัดในการคืนเงินเบี้ยยังชีพ หรือไม่สามารถที่จะคืนเงินตามที่สํานักงานเขตแจ้งไว้ได้ สามารถติดต่อขอรับคําปรึกษาได้ที่ฝ่ายพัฒนาชุมชนและสวัสดิการสังคม สํานักงานเขตบางกอกน้อย ทั้งนี้ สํานักงานเขตบางกอกน้อย ขอยืนยันว่า เจ้าหน้าที่ได้ดําเนินการตามกฎหมาย ระเบียบ และแนวทางที่กําหนด เพื่อให้ผู้สูงอายุได้รับเงินเบี้ยยังชีพทันตามกําหนดเวลาในแต่ละเดือน มิได้ละเลยหรือเพิกเฉยต่อหน้าที่แต่อย่างใด
รัฐบาลไทย-ข่าวทำเนียบรัฐบาล-เยี่ยมคารวะพร้อมหารือการพัฒนาภาคอุตสาหกรรมและการลงทุนในพื้นที่  EEC
วันจันทร์ที่ 25 มิถุนายน 2561
เยี่ยมคารวะพร้อมหารือการพัฒนาภาคอุตสาหกรรมและการลงทุนในพื้นที่  EEC
ประธานสภาอุตสาหกรรมแห่งชาติสาธารณรัฐสิงคโปร์และคณะ เข้าเยี่ยมคารวะ รัฐมนตรีช่วยว่าการกระทรวงอุตสาหกรรม  ณ ห้องประชุมชุณหะวัณ ชั้น 3 กระทรวงอุตสาหกรรม
วันนี้ (25 มิถุนายน 2561) Mr. Douglas Foo ประธานสภาอุตสาหกรรมแห่งชาติสาธารณรัฐสิงคโปร์และคณะ เข้าเยี่ยมคารวะ นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมหารือเกี่ยวกับวิสัยทัศน์ เป้าหมาย และกลยุทธ์การพัฒนาประเทศไทย โดยเฉพาะภาคอุตสาหกรรมและการลงทุนในพื้นที่เขตเศรษฐกิจพิเศษภาคตะวันออกหรือ EEC อาทิเช่น อุตสาหกรรมหุ่นยนต์และระบบอัตโนมัติ อุตสาหกรรมชีวภาพ รวมถึงการพัฒนาระบบนิเวศและสิ่งแวดล้อม ณ ห้องประชุมชุณหะวัณ ชั้น 3 กระทรวงอุตสาหกรรม #กระทรวงอุตสาหกรรม #EEC
รัฐบาลไทย-ข่าวทำเนียบรัฐบาล-รมว.พม. ต้อนรับผู้แทน UNICEF ประจำประเทศไทย พร้อมผลักดันความร่วมมือด้านเด็กในระยะยาว
วันพุธที่ 28 กุมภาพันธ์ 2561
รมว.พม. ต้อนรับผู้แทน UNICEF ประจําประเทศไทย พร้อมผลักดันความร่วมมือด้านเด็กในระยะยาว
รมว.พม. ต้อนรับผู้แทน UNICEF ประจําประเทศไทย พร้อมผลักดันความร่วมมือด้านเด็กในระยะยาว
วันนี้ (28 ก.พ. 61) เวลา 14.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ให้การต้อนรับ นายโทมัส ดาวิน ผู้แทนองค์การทุนเพื่อเด็กแห่งสหประชาชาติ (UNICEF) ประจําประเทศไทย และคณะ เพื่อเข้าเยี่ยมคารวะและแสดงความยินดีในโอกาสที่ พลเอก อนันตพร กาญจนรัตน์ เข้ารับตําแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมหารือถึงแนวทางความร่วมมือในการดําเนินภารกิจด้านเด็กของทั้งสองฝ่าย ณ ห้องรับรอง ชั้น 9 กระทรวง การพัฒนาสังคมและความมั่นคงของมนุษย์ สะพานขาว กรุงเทพฯ
สําหรับการเข้าเยี่ยมคารวะในครั้งนี้ มีการหารือถึงความร่วมมือด้านเด็กระหว่าง กระทรวง พม. โดย กรมกิจการเด็กและเยาวชน (ดย.) และองค์การทุนเพื่อเด็กแห่งสหประชาชาติประจําประเทศไทย ที่มีการร่วมลงนามในแผนงานความร่วมมือด้านเด็ก ซึ่งประกอบด้วย 1) ด้านการคุ้มครองเด็ก (Child Protection) 2) ด้านนโยบายสังคม (Social Policy and Social Protection) และ 3) ด้านการพัฒนาวัยรุ่นและการมีส่วนร่วม อีกทั้งมีการหารือในประเด็น ด้านยุทธศาสตร์การคุ้มครองเด็กแห่งชาติ ระบบการคุ้มครองเด็ก การปรับปรุงกฎหมายด้านการคุ้มครองเด็ก ให้เป็นปัจจุบัน และโครงการเงินอุดหนุนเพื่อการเลี้ยงดูเด็กแรกเกิด รวมทั้งนโยบายการคุ้มครองและสวัสดิการของกระทรวง พม.
ในโอกาสนี้ นายโทมัส ดาวิน ผู้แทน UNICEF ประจําประเทศไทย ได้กล่าวขอบคุณกระทรวง พม. สําหรับ การต้อนรับคณะอย่างอบอุ่น และการสนับสนุนความร่วมมือกับ UNICEF ในการดําเนินงานด้านการคุ้มครองและ การส่งเสริมคุณภาพชีวิตของเด็กและเยาวชนเป็นอย่างดีมาโดยตลอด ซึ่งทําให้การดําเนินโครงการต่างๆ โดยเฉพาะอย่างยิ่งโครงการเงินอุดหนุนเพื่อการเลี้ยงดูเด็กแรกเกิดประสบความสําเร็จเป็นอย่างดี นับว่าเป็นโอกาสอันดีใน การหารือถึงแนวทางการพัฒนาความร่วมมือของทั้งสองฝ่ายที่กําลังดําเนินการอยู่และความร่วมมือที่กําลังจะขับเคลื่อนต่อไป
ทั้งนี้พลเอก อนันตพร กาญจนรัตน์ รมว.พม.ได้แสดงความขอบคุณ UNICEF ประจําประเทศไทย ที่ได้ให้การสนับสนุนการดําเนินงานด้านเด็กและเยาวชนอย่างต่อเนื่อง ส่งผลให้การดําเนินโครงการต่างๆ ประสบความสําเร็จเป็นอย่างดี นับว่าเป็นความร่วมมือในการส่งเสริมการพัฒนาคุณภาพชีวิตที่ดีของเด็กในประเทศไทย อีกทั้งได้เน้นย้ํา ถึงการเป็นพันธมิตรที่ดีของกระทรวง พม. และ UNICEF ประจําประเทศไทย และหวังว่าทั้งสองฝ่ายจะมีความร่วมมือด้านเด็กระหว่างกันมากขึ้นในอนาคตต่อไป
รัฐบาลไทย-ข่าวทำเนียบรัฐบาล-ประธาน EABC และคณะผู้บริหาร เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี
วันพุธที่ 5 เมษายน 2560
ประธาน EABC และคณะผู้บริหาร เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี
ประธาน EABC และคณะผู้บริหาร เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี
วันนี้ (5 เม.ย. 2560) เวลา 10.30 น. นาย Rolf-Dieter Daniel ประธานสมาคมการค้ายูโรเปียนเพื่อธุรกิจและการพาณิชย์ (European Association for Business and Commerce - EABC) และคณะผู้บริหาร เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและคณะผู้บริหาร EABC แลกเปลี่ยนความคิดเห็นในเรื่องการเข้ามามีส่วนร่วมของยุโรปในการผลักดันให้ประเทศไทยไปสู่ประเทศไทย 4.0 โดยในด้านการศึกษาคณะผู้บริหาร EABCยินดีให้การสนับสนุนการศึกษาทั้งในแง่วิชาการและวิชาชีพเพื่อเตรียมความพร้อมนักเรียนและนักวิจัยของไทยให้รองรับอุตสาหกรรมใหม่ๆที่จะเกิดขึ้นในอนาคต พร้อมอธิบายถึงประสบการณ์ของเยอรมนีและออสเตรียในเรื่องการให้การความรู้ทางด้านวิชาชีพจนเป็นที่ต้องการของตลาดแรงงานในยุโรป สําหรับด้านเกษตรกรรมและอาหาร คณะผู้บริหาร EABC กล่าวว่า ยุโรปมีความเชี่ยวชาญด้านการเพิ่มคุณภาพและผลผลิตทางการเกษตร การป้องกันศัตรูพืช และการทํา smart farming โดยใช้เทคโนโลยีและดิจิตอลเข้ามามีส่วนสําคัญในการพัฒนาด้านเกษตรกรรมและอาหาร ด้านรองนายกรัฐมนตรีได้อธิบายถึงปัญหาทางด้านเกษตรกรรมของไทยที่เกษตรกรยังคงนิยมการทําการเกษตรแบบดั้งเดิมและประสบปัญหาที่ดินทํากินไม่เพียงพอ อย่าไรก็ตาม รัฐบาลกําลังแก้ไขปัญหาดังกล่าวเพื่อให้เกษตรกรมีผลผลิตทางการเกษตรและคุณภาพชีวิตที่ดีขึ้น
นอกจากนี้ทั้งสองฝ่ายยังหารือเรื่องการพัฒนายานยนต์ที่ขับเคลื่อนด้วยพลังงานไฟฟ้าในไทย รองนายกรัฐมนตรีกล่าวว่า รัฐบาลมีมาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้า โดยคณะรัฐมนตรีมีมติเห็นชอบมาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าและมีโครงการสนับสนุนการลงทุนสถานีชาร์จไฟฟ้า เพื่อสนับสนุนหน่วยงานราชการ รัฐวิสาหกิจและภาคเอกชนในการจัดตั้งสถานีชาร์จไฟฟ้าในประเทศ ด้านคณะผู้บริหาร EABC ชื่นชมรัฐบาลที่ให้ความสําคัญเรื่องการพัฒนายานยนต์ที่ขับเคลื่อนด้วยพลังงานไฟฟ้า พร้อมแลกเปลี่ยนประสบการณ์ของเยอรมนีและนอร์เวย์ที่มีการเตรียมความพร้อมสร้างสิ่งอํานวยความสะดวกแก่รถยนต์ที่ขับเคลื่อนด้วยพลังงานไฟฟ้า อาทิ การเตรียมสถานีชาร์จไฟฟ้าและสถานที่จอดรถให้เพียงพอ เป็นต้น รวมถึงมีการสร้างการรับรู้ให้แก่ประชาชน เพื่อชักจูงให้ประชาชนมีความสนใจในยานยนต์ที่ขับเคลื่อนด้วยพลังงานไฟฟ้ามากยิ่งขึ้น
รัฐบาลไทย-ข่าวทำเนียบรัฐบาล-ผู้ช่วย รมว.ดิจิทัลฯ เป็นประธานมอบรางวัลการประกวดซอฟต์แวร์ดีเด่น TICTA 2018
วันศุกร์ที่ 17 สิงหาคม 2561
ผู้ช่วย รมว.ดิจิทัลฯ เป็นประธานมอบรางวัลการประกวดซอฟต์แวร์ดีเด่น TICTA 2018
ผู้ช่วย รมว.ดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานมอบรางวัลการประกวดซอฟต์แวร์ดีเด่นแห่งชาติ “Thailand ICT Awards 2018” (TICTA 2018) โดยสมาคมอุตสาหกรรมเทคโนโลยีสารสนเทศไทย (ATCI) จัดขึ้น เพื่อหาตัวแทนประเทศไทยไปแข่งขัน APICTA 2018 ณ เมืองกวางเจา สาธารณรัฐประชาชนจีน ซึ่งการจัดงานดังกล่าวเปรียบเสมือนเวทีในการแสดงผลงานแอปพลิเคชั่นต่างๆ ที่สามารถสร้างโอกาสในการนําเสนอและเชื่อมโยงกับเครือข่ายภาครัฐและเอกชน รวมถึงนักลงทุนทั้งในประเทศและระดับภูมิภาค อันเป็นประโยชน์โดยตรงต่อผู้ประกอบการ นักเรียน นักศึกษาที่เข้าร่วมโครงการฯ ทั้งนี้ เทคโนโลยีดิจิทัลไม่ได้เป็นเพียงเครื่องมือสนับสนุนการพัฒนาประเทศอีกต่อไป หากแต่เป็นกลไกสําคัญที่มีบทบาทในการขับเคลื่อนและยกระดับเศรษฐกิจ การศึกษา และสังคม ทั้งความรู้ที่เกี่ยวกับมนุษย์ เศรษฐกิจ สังคม วัฒนธรรม และความมั่นคง โดยสามารถใช้ความรู้เหล่านี้ในการประดิษฐ์ คิดค้นสิ่งที่เป็นประโยชน์ใหม่ๆ ตลอดจนใช้วิธีการทางเทคโนโลยีดิจิทัลในการแก้ไขปัญหาต่างๆ ได้อย่างสร้างสรรค์ ก่อให้เกิดประโยชน์สูงสุดจากศักยภาพของเทคโนโลยีและบุคลากร อันจะนําพาประเทศให้มีความเจริญก้าวหน้าควบคู่กับสังคมที่ดีและประชาชนที่มีคุณภาพ เมื่อวันที่ 16 สิงหาคม 2561 ณ ห้องบอลรูม 2 โรงแรมโซฟิเทล กรุงเทพ ถนนสุขุมวิท เขตวัฒนา กรุงเทพฯ
**********************
รัฐบาลไทย-ข่าวทำเนียบรัฐบาล-รมว.ดิจิทัลฯ สนับสนุนหลักสูตร BRAIN ของ ส.อ.ท. เพิ่มขีดความสามารถธุรกิจไทยแข่งขันสากล
วันพฤหัสบดีที่ 22 มิถุนายน 2560
รมว.ดิจิทัลฯ สนับสนุนหลักสูตร BRAIN ของ ส.อ.ท. เพิ่มขีดความสามารถธุรกิจไทยแข่งขันสากล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษเรื่อง “นวัตกรรมกับการเปลี่ยนประเทศไทย” พร้อมทั้งให้เกียรติมอบถ้วยรางวัลเกียรติยศและโล่แด่ผู้สําเร็จหลักสูตร “การปฏิรูปธุรกิจและสร้างเครือข่ายนวัตกรรม” (Business Revolution and Innovation Network : BRAIN) รุ่นที่ 1 ประจําปี 2560 จัดโดย สภาอุตสาหกรรมแห่งประเทศไทย (ส.อ.ท.) ซึ่งมีนายเจน นําชัยศิริ ประธาน ส.อ.ท. นายสุพันธุ์ มงคลสุธี ประธานหลักสูตรฯ และนายกรกฤช จุฬางกูร ผู้อํานวยการหลักสูตรฯ ร่วมแสดงความยินดี ทั้งนี้ หลักสูตรดังกล่าวจัดขึ้นเพื่อเสริมสร้างวิสัยทัศน์ผู้เข้าร่วมอบรมฯ ให้สามารถนําองค์ความรู้ในด้านต่างๆ ที่ได้รับ ไปประยุกต์ใช้ และสามารถสร้างสรรค์นวัตกรรมได้ด้วยตนเอง ลดการพึ่งพาจากต่างประเทศ ส่งเสริมให้เกิดการปฏิรูปธุรกิจและการสร้างเครือข่ายนวัตกรรมใหม่ เพื่อยกระดับเศรษฐกิจ รวมทั้งเพิ่มขีดความสามารถทางการแข่งขันของภาคธุรกิจ-อุตสาหกรรมไทยให้เข้มแข็งเพื่อยกระดับสู่สากล เมื่อวันที่ 19 มิถุนายน 2560 ณ ห้องนภาลัย โรงแรมดุสิตธานี กรุงเทพฯ
****************************